《九月望初寒独坐》
明代·陆深

风回野渡水云空，犹是江南九月中。病后岁寒偏觉早，眼前心赏更谁同。

萧萧竹院诗初就，曲曲山居画未工。赖有夕阳西浦上，殷勤留送半窗红。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。